મુંબઈ- હાલમાં જેટ એરવેઝ આર્થિક મુશ્કેલીનો સામનો કરી રહ્યું છે. અને તેણે સ્ટેટ બેન્ક ઓફ ઈન્ડિયા પાસે ઈમરજન્સી ફન્ડિંગના માગ કરી છે. પરંતુ વિજય માલ્યાની કિંગફિશર એરલાઈન્સે જેટ એરવેઝની મુશ્કેલી વધારી હોય તેમ લાગી રહ્યું છે. જો વિજય માલ્યાની કિંગ ફિશર એરલાઈન્સે બેન્કોની લોન ચુકવવામાં આનાકાની ન કરી હોત તો કદાચ આજે જેટ એરવેઝને આ દિવસ જોવાનો વારો આવ્યો નહોત. નાણાકીય કટોકટીનો સામનો કરી રહેલી જેટ એરવેઝે સ્ટેટ બેન્ક ઓફ ઈન્ડિયા (SBI) પાસે ઈમરજન્સી ભંડોળ માટે મદદ માગી તો, વિજય માલ્યાની કિંગફિશર એરલાઈન્સના કિસ્સામાં ભારે નુકસાન સહન કર્યા બાદ સ્ટેટ બેન્ક ઓફ ઈન્ડિયાએ જેટ એરવેઝ પાસે લોન માટે કડક શરતો રાખી દીધી. જેમાં વધુ કોલેટરલ આપવાની સાથે એરલાઈન્સ કંપનીની ભવિષ્યની યોજનાઓ અને કેશ ફ્લોની સ્થિતિ અંગે માહિતી પણ માગી લીધી.